ms en en en en id en en fr ms ca id en en en id en en fr ms ca ms ms en id ms ms id ms ms en en ms ar id en id ms ms ms ms id ar id ar ms id id id id id id en de en en nl en en en en en en id en id en ms fr en id id en en en fa en en en en en en es en en ms en fr en en en en en id en en
Puasa Dalam Pelbagai Agama – Saifulislam.Com
Saturday , September 3 2022
“Oh, di dalam agama Kristian, jika berpuasa biasanya seseorang itu akan ‘muram’ dan bermuhasabah untuk memperbaiki diri. Bukannya bergembira” kata Chaplain universiti.
Semasa Muhammad membentangkan tentang puasa di dalam Islam, beliau menunjukkan foto kemeriahan berbuka puasa di Ukraine dan Mesir. Puasa di dalam Islam sering terkait dengan kemeriahan berbuka, dan pelbagai aktiviti sosial. Bagi kita itu semua biasa. Tetapi rupa-rupanya ia agak menghairankan bagi sesetengah rakan agama lain.
Semalam, kami bertemu di dalam dialog bulanan Interfaith yang dianjurkan oleh Chaplain universiti dengan kerjasama Student Union. Topik semalam adalah mengenai puasa di dalam agama-agama yang berbeza. Kami berpeluang mendengar pembentangan mengenai puasa di dalam agama Islam, Hindu, Kristian Lutheran dan Pentecostal.
Rakan Kristian Gereja Calvin kami juga ada memetik sepotong ayat daripada Bible. Beliau menegaskan bahawa adalah penting bagi rakan Kristian untuk mengetahui apa sebenarnya yang Jesus perkatakan mengenai puasa itu sendiri.
Beliau memetik ayat berikut:
16 “When you fast, do not look somber as the hypocrites do, for they disfigure their faces to show others they are fasting. Truly I tell you, they have received their reward in full. 17 But when you fast, put oil on your head and wash your face, 18 so that it will not be obvious to others that you are fasting, but only to your Father, who is unseen; and your Father, who sees what is done in secret, will reward you.
Ketika mendengar penerangan beliau mengenai ayat ini, saya turut mengambil kesesuaian dengan berkongsi bahawa perkara yang lebih kurang sama turut ada dipesankan oleh Nabi Muhammad sallallahu ‘alayhi wa sallam di dalam sepotong hadith Qudsi apabila Allah menyebut:
كلُّ عملِ ابن آدمَ له إلا الصيام؛ فإنه لي وأنا أجزي به
“Setiap amalan anak Adam itu adalah untuk dirinya sendiri kecuali puasa. Sesungguhnya ia adalah untuk-Ku dan Akulah yang mengganjarkan dia.
Puasa berbeza dengan ibadah yang lain. Ia tidak kelihatan, dan melakukannya boleh serta perlu menjadi sesuatu yang eksklusif antara dirinya dengan Allah. Tidak seharusnya seseorang itu bermegah-megah dengan puasanya.
Antara perkara unik yang saya belajar semalam ialah bagaimana di dalam agama lain, kaifiyat atau tatacara puasa itu banyak ditentukan oleh pelakunya sendiri. Ada yang berpuasa daripada makan daging merah, malah rakan daripada gereja Pentecostal mengatakan bahawa mereka sekarang ini sering menggalakkan puasa daripada media sosial. Puasa digital!
Semasa dialog, rakan-rakan ada menjelaskan mengapa kaifiyat puasa di dalam agama mereka ditentukan sendiri, tetapi saya belum berupaya merumuskannya untuk ditulis di sini. Masih perlu diulangkaji, apabila berkelapangan nanti Insya-Allah.
PEMBAHAGIAN IBADAH DI DALAM ISLAM
Apa yang saya pasti, di dalam Islam, ibadah kita terbahagi kepada dua, iaitu ibadah khusus dan ibadah umum.
Ibadah khusus itu, kaifiyatnya sudah ditentukan oleh Allah dan Rasul. Setiap Muslim perlu belajar ilmu mengenainya dan berusaha melakukan ibadah tersebut sama seperti bagaimana ia dilakukan oleh Rasulullah sallallahu alayhi wa sallam sebaik mungkin.
صلّوا كما رأيتموني أصلي
“Bersembahyanglah kamu sebagaimana kamu melihat aku bersembahyang”
“Ambillah daripadaku (tatacara) ibadah haji kamu”
Perbuatan mengubahsuai ibadah khusus akan menjerumuskan seseorang itu ke dalam bid’ah, iaitu sesuatu yang ditegah.
Manakala ibadah umum pula adalah apa sahaja perbuatan ‘duniawi’ yang baik seperti makan minum, tidur, berjalan, beriadah… yang dilakukan dengan maksud mendapat kebaikan yang Allah redha, bersih daripada kejahatan dan hal-hal yang memudaratkan… ia juga menjadi ibadah, dalam konteks ibadah umum.
Ibadah umum ini tidak ditentukan kaedahnya oleh nas, tetapi terserah kepada ilmu pengetahuan manusia untuk menyelidik cara yang terbaik untuk ia dibuat.
Wujudnya ibadah khusus dan ibadah umum, membolehkan seorang Muslim itu merencana seluruh hidupnya sebagai ibadah. Habis ibadah khusus, sambung ibadah umum, kembali ke ibadah khusus, teruskan pula dengan ibadah umum, 24 jam sehari, 7 hari seminggu, sepanjang masa.
Perbincangan selanjutnya, ada saya muatkan di dalam vlog kali ini.
Previous Ramadan and Schooling in Finland
Next Should my Kids Fast in a Finnish School?
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved